
ΤΕΥΧΟΣ ΔΕΥΤΕΡΟ 


Αρ 


.Φύλλου 3711 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Συμπλήρωση του Κανονισμού Στολών του πυροσβε¬ 
στικού προσωπικού του Πυροσβεστικού Σώματος. 

2 

Καθορισμός παγίου κατ' αποκοπή χορηγήματος 
καθαριότητας για το Τμήμα Επιθεώρησης Εργασι¬ 
ακών Σχέσεων Κεντρικού Τομέα Θεσσαλονίκης. 

3 

Έγκριση ίδρυσης Εργαστηρίου με τίτλο «Εργαστή¬ 
ριο Διαχείρισης Επιχειρησιακών Κινδύνων (Ε.Δ. 
Ε.Κ.) (ΕηΐθΓρΓίΒθ ΚίίΚ Μ3Π39θΐτΐθηΐ 130 - Ε.Κ.Μ.Ε.)» 
του Τμήματος Οργάνωσης και Διοίκησης Επιχει¬ 
ρήσεων της Σχολής Επιστημών Διοίκησης Επιχει¬ 
ρήσεων του Πανεπιστημίου Μακεδονίας και κα¬ 
θορισμός του εσωτερικού του Κανονισμού. 

4 

Έγκριση παράτασης λειτουργίας προγράμματος 
Μεταπτυχιακών Σπουδών (Π.Μ.Σ.) του Τμήματος 
Λογιστικής και Χρηματοοικονομικής του ΤΕΙ Κρή¬ 
της με τίτλο «Λογιστική και Ελεγκτική». 


ΑΠΟΦΑΣΕΙΣ 

Αριθμ. 62497 οικ.Φ. 10 9.14 (1) 

Συμπλήρωση του Κανονισμού Στολών του πυροσβε¬ 
στικού προσωπικού του Πυροσβεστικού Σώματος. 

Ο ΑΡΧΗΓΟΣ ΠΥΡΟΣΒΕΣΤΙΚΟΥ ΣΩΜΑΤΟΣ 

Έχοντας υπόψη: 

1. Τις διατάξεις: 

α. Του άρθρου 54 παρ. 1 του Κώδικα νομοθεσίας για 
την Κυβέρνηση και τα κυβερνητικά όργανα, όπως κωδι- 
κοποιήθηκε με το άρθρο πρώτο τουπ.δ. 63/2005 (Α' 98). 

β. Του άρθρου 166 του π.δ. 210/1992 «Κωδικοποίηση 
διατάξεων π.δ. του Κανονισμού Εσωτερικής Υπηρεσίας 
του Π.Σ.» (Α' 99). 

γ.Της υπ'αριθμ. 15269 Φ. 109.14/9-6-1993 (Φ.Ε.Κ. 505 
τ.Β'/9-6-1993) απόφασης Υπουργού Δημόσιας Τάξης, 
«Κανονισμός στολών Πυροσβεστικού Προσωπικού του 
Πυροσβεστικού Σώματος», όπως τροποποιήθηκε και 
ισχύει σήμερα. 

δ.Της υπ'αριθμ. 9903 Φ. 109.14 (Β' 7/11 -1 -2005) «Τρο¬ 
ποποίηση και Συμπλήρωση του Κανονισμού Στολών του 
προσωπικού του Πυροσβεστικού Σώματος». 


ε.Της περίπτωσης Α' της παραγράφου 5 του άρθρου 
65 του ν. 4249/2014 «Αναδιοργάνωση της Ελληνικής 
Αστυνομίας, του Πυροσβεστικού Σώματος και της Γε¬ 
νικής Γραμματείας Πολιτικής Προστασίας, αναβάθμιση 
Υπηρεσιών του Υπουργείου Δημόσιας Τάξης και Προ¬ 
στασίας του Πολίτη και ρύθμιση λοιπών θεμάτων αρμο¬ 
διότητας Υπουργείου Δημόσιας Τάξης και Προστασίας 
του Πολίτη και άλλες διατάξεις» (Α'73). 

στ. Της παραγράφου 24 του Κεφαλαίου Β του άρθρου 
1 της υπ' αριθμ. ΕΜ/2/178/23-4-2014 απόφασης Υπουρ¬ 
γού Δημόσιας Τάξης και Προστασίας του Πολίτη, «Με¬ 
ταβίβαση της άσκησης αρμοδιοτήτων για θέματα του 
Πυροσβεστικού Σώματος από τον Υπουργό Δημόσιας 
Τάξης και Προστασίαςτου Πολίτη στον Γενικό Γραμματέα 
Πολιτικής Προστασίας και σε υπηρεσιακά όργανα του 
Πυροσβεστικού Σώματος» (Φ.Ε.Κ. Β' 1008). 

2. Την αναγκαιότητα καθορισμού διακριτικών σημάτων 
που θα φέρονται στις στολές των Δοκίμων Ανθυποπυρα- 
γών και Δοκίμων Πυροσβεστών, που διακρίνονται στη 
βασική στρατιωτική εκπαίδευση και στην εκπαίδευση 
στη μηχανοδήγηση, με σκοπό την επιβράβευση των κα¬ 
λύτερων, και τη δημιουργία ευγενούς άμιλλας, μέσα από 
την αναγνώριση της διάκρισης, ώστε να υπάρχει κίνητρο 
συνεχούς βελτιώσεως των στρατευμένων Δοκίμων. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Συμπληρώνουμε την υπ' αριθμ. 15269 Φ. 109.14/ 
09-06-1993 απόφαση Υπουργού Δημόσιας Τάξης, και 
συγκεκριμένα: 

Προστίθενται στο τέλος της παραγράφου 1 του άρ¬ 
θρου 12 «Σήματα ειδικότητας» αυτής, εδάφια (μ) και (ν), 
ως ακολούθως: 

μ. Σήμα διακριθέντα στο Σχολείο Μαχητή 

Φέρεται στο αριστερό μέρος του στήθους, από τους 
τρεις (3) πρώτους εκπαιδευόμενους κάθε Κέντρου (Δόκι¬ 
μους Ανθυποπυραγούς και Δόκιμους Πυροσβέστες), που 
διακρίνονται στη βασική στρατιωτική εκπαίδευση, στο 
Σχολείο Μαχητή. Είναι παραλληλόγραμμο, διαστάσεων 
5,0 χ 2,5 ειη, πάνω του απεικονίζεται κεντημένο στο κέ¬ 
ντρο, με χρυσή κλωστή το χαρακτηριστικό άγαλμα του 
Λεωνίδα ύψους 1 επί, με προτεταμένο το δόρυ μήκους 2,3 
ειη και ασπίδα με δυο πράσινες δάφνες γύρω του. Από 
κάτω γράφει με μαύρα κεφαλαία γράμματα πάχους 1 πίπτι, 
τη λέξη "ΜΑΧΗΤΗΣ" και περιβάλλεται με κόκκινο χρώμα. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3711/20.10.2017 


Εικόνα 1 



Στην υπ'αριθμ. 9 στολή (στολή υπηρεσίας μαχίμων μο¬ 
νάδων) φέρεται το κεντημένο σήμα (Εικόνα 1), και στην 
υπ'αριθμ. 8β (στολή υπηρεσίας) το μεταλλικό (Εικόνα 2), 
Εικόνα 2 



ν. Σήμα διακριθέντα στο Σχολείο μηχανοδήγησης 
Φέρεται στο αριστερό μέρος του στήθους από τους 
τρεις (3) πρώτους εκπαιδευόμενους κάθε Κέντρου (Δό¬ 
κιμους Ανθυποπυραγούς και Δόκιμους Πυροσβέστες), 
που διακρίνονται στο Σχολείο μηχανοδήγησης. 

Είναι υφασμάτινη τετράγωνη ταινία διαστάσεων 3,0 
χ 3,0 ατι λευκού χρώματος, στο κέντρο του οποίου εγ- 
γράφεται τροχός διαμέτρου 2 επτ με οκτώ (8) ακτίνες, 
κόκκινου χρώματος και πάχους 1 ιτιιη. 



4. Τα σήματα των παραγράφων (μ) και (ν) θα φέρονται 
από τους Δοκίμους, κατά τη διάρκεια φοίτησής τους. 

5. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 29 Σεπτεμβρίου 2017 
Ο Αρχηγός 

ΒΑΣΙΛΕΙΟΣ ΚΑΠΕΛΙΟΣ 


Αριθμ. ΕΞ-244091 (2) 

Καθορισμός παγίου κατ' αποκοπή χορηγήματος 
καθαριότητας για το Τμήμα Επιθεώρησης Εργα¬ 
σιακών Σχέσεων Κεντρικού Τομέα Θεσσαλονίκης. 

Η Π ΡΟΪΣΤΑΜ ΕΝ Η ΤΟΥ ΤΜ Η ΜΑΤΟΣ 
ΕΠΙΘΕΩΡΗΣΗΣ ΕΡΓΑΣΙΑΚΩΝ ΣΧΕΣΕΩΝ 
ΚΕΝΤΡΙΚΟΥ ΤΟΜΕΑ ΘΕΣΣΑΛΟΝΙΚΗΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α.Του ν. 3996/2011 (ΦΕΚ 170 Α/5-8-11) όπως ισχύει. 

β.Τιςδιατάξειςτουπ.δ. 113/2014 «Οργανισμός Υπουρ¬ 
γείου Εργασίας Κοινωνικής Ασφάλισης και Πρόνοιας» 
(ΦΕΚ 141/Α/29-08-2014). 

2. Του π.δ. 80/2016 «Περί αναλήψεως υποχρεώσεων 
από τους Διατάκτες» (ΦΕΚ 145/Α/05-08-2016). 

3. Του νόμου 4270/2014 (ΦΕΚ 143/Α/28-6-2014) «Αρ¬ 
χές δημοσιονομικής διαχείρισης και εποπτείας (ενσωμά¬ 
τωση της οδηγίας 2011/85/ΕΕ) - δημόσιο λογιστικό και 
άλλες διατάξεις, όπως ισχύει. 

4. Την υπ'αριθμ. οικ. 42443/10506/20-11-2014 από¬ 
φαση του Υπουργού Εργασίας Κοινωνικής Ασφάλισης 
και Πρόνοιας «Ορισμός δευτερευόντων διατακτών των 
πιστώσεων του προϋπολογισμού του Σ.ΕΠ.Ε. ειδικός φο¬ 
ρέας 33/120 - δαπάνες Σ.ΕΠ.Ε.». 

5. Την υπ' αριθμ. οικ. 3535/Δ9.1215/30-01 -2017 από¬ 
φαση του Υπουργού Εργασίας, Κοινωνικής Ασφάλισης 
και Κοινωνικής Αλληλεγγύης «Μεταβίβαση αρμοδιοτή¬ 
των του Υπουργού Εργασίας, Κοινωνικής Ασφάλισης και 
Κοινωνικής Αλληλεγγύης στους Προϊσταμένους Διευ¬ 
θύνσεων και Τμημάτων του Σ.ΕΠ.Ε.» (Β' 212). 

6. Του ν. 4444/2016 (ΦΕΚ 234/Α/14-12-2016) κύρωση 
κρατικού προϋπολογισμού οικον. Έτους 2017. 

7. Το άρθρο 2 της αριθμ. 2/5091/0026/25-05-2012 
ΦΕΚ 1741/Β/25-5-2012 απόφασης του Υπ. Οικονομικών 
«Καθορισμός διαδικασίας και δικαιολογητικών για την 
πληρωμή δαπανών πάγιων κατ'αποκοπή χορηγημάτων 
και μισθωμάτων κτιρίων δημοσίων υπηρεσιών», απο¬ 
φασίζουμε: 

Καθορίζουμε την πάγια επιχορήγηση για καθαριό¬ 
τητα, αρχής γενομένης την ημερομηνία δημοσίευσης 
στην Εφημερίδα της Κυβερνήσεως έως 31/12/2017, του 
Τμήματος Επιθεώρησης Εργασιακών Σχέσεων Κεντρικού 
Τομέα Θεσσαλονίκης σε 660,00€ (μηνιαίο ποσό 330,00€ 
συνολικά). 

Η δαπάνη αυτή θα βαρύνει την πίστωση του προϋπο¬ 
λογισμού εξόδωντου Ειδικού Φορέα 33-120 και Κωδικού 
Εξόδου 1232 του οικ. Έτους 2017. 

Η παραπάνω πίστωση θα εισπράτεται τμηματικά 
από την Προϊσταμένη του τμήματος, μέσω χρηματικού 
εντάλματος, για την πληρωμή δαπανών καθαρισμού των 
γραφείων τουΤμήματος Επιθεώρησης Εργασιακών Σχέ¬ 
σεων Κεντρικού Τομέα Θεσσαλονίκης. 

Μετά την λήξη του τρέχοντος έτους η Προϊσταμένη 
της ανωτέρω Υπηρεσίας, ως υπεύθυνη διαχειρίστρια της 
πίστωσης αυτής υποχρεούται να αποδώσει λογαριασμό 

σωστής διαχείρισής της, υποβάλλοντας πλήρη δικαιολο- 
γητικά στην Υπηρεσία της. 

Καταχωρήθηκε στο Βιβλίο Εγκρίσεων και Εντολών Πλη¬ 
ρωμής με α/α 74215 της Δ.Υ.Ε.Ε. στο Ν. Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 28 Σεπτεμβρίου 2017 

Η Προϊσταμένη 

ΕΛΙΣΣΑΒΕΤ ΠΑΠΑΔΟΠΟΥΛΟΥ 


Αριθμ. 518 _ (3) 

Έγκριση ίδρυσης Εργαστηρίου με τίτλο «Εργα¬ 
στήριο Διαχείρισης Επιχειρησιακών Κινδύνων 
(Ε.Δ.Ε.Κ.) (ΕπΙθίρπδθ ΗίδΚ ΜΒΠΒηθίηθηΙ 1.36 - 
Ε.Κ.Μ.Ι.)» του Τμήματος Οργάνωσης και Διοίκη¬ 
σης Επιχειρήσεων της Σχολής Επιστημών Διοίκη¬ 
σης Επιχειρήσεων του Πανεπιστημίου Μακεδονίας 
και καθορισμός του εσωτερικού του Κανονισμού. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ 

Έχοντας υπόψη: 

2. Τις διατάξεις των άρθρων 28 και 29 του ν. 4485/2017 
(Α' 114) «Οργάνωση και λειτουργία της ανώτατης εκπαί¬ 
δευσης, ρυθμίσεις για την έρευνα και άλλες διατάξεις». 

3. Τις διατάξεις του άρθρου 80 παρ. 22α του ν. 4009/ 
2011 (Α' 195) «Δομή, λειτουργία, διασφάλιση της ποι¬ 
ότητας των σπουδών και διεθνοποίηση των ανώτατων 
εκπαιδευτικών ιδρυμάτων». 

4. Την υπ'αριθμ. 16/19.7.2017 απόφαση της Συνέλευ¬ 
σης του Τμήματος Οργάνωσης και Διοίκησης Επιχειρή¬ 
σεων του Πανεπιστημίου Μακεδονίας. 

5. Την υπ'αριθμ. 2/18.9.2017 απόφαση τηςΣυγκλήτου 
του Πανεπιστημίου Μακεδονίας. 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού και 
του προϋπολογισμού του Πανεπιστημίου Μακεδονίας, 
αποφασίζουμε: 

Εγκρίνει την ίδρυση Εργαστηρίου στο Τμήμα Ορ¬ 
γάνωσης και Διοίκησης Επιχειρήσεων, με τίτλο «Εργα¬ 
στήριο Διαχείρισης Επιχειρησιακών Κινδύνων (Ε.Δ.Ε.Κ.) 
(ΕηΐθΓρπεθ Ρί5ΐ< Μ3Π39θΐπθηΐ Εθό -Ε.Κ.Μ.Ι.)» και καθο¬ 
ρίζει τον εσωτερικό κανονισμό του ως εξής: 

Άρθρο 1 
Ίδρυση 

Ιδρύεται στο Τμήμα Οργάνωσης και Διοίκησης Επι¬ 
χειρήσεων του Πανεπιστημίου Μακεδονίας «Εργαστή¬ 
ριο Διαχείρισης Επιχειρησιακών Κινδύνων (Ε.Δ.Ε.Κ.) 
(ΕηΐθφΠδθ Κί$Ι< ΜΒΠΒςθίηθηΐ Εθ 6 -Ε.Κ.Μ.Ι.)» το οποίο 
εξυπηρετεί εκπαιδευτικές και ερευνητικές ανάγκες στο 
γνωστικό αντικείμενο της διαχείρισης κινδύνου. 

Άρθρο 2 
Σκοπός 

Το Εργαστήριο Διαχείρισης Επιχειρησιακών Κινδύνων 


(Ε.Δ.Ε.Κ.) (ΕπΐθφΜεθ ΡίεΚ ΜΒΠΒςθίτίθηΐ ΕβΕι - Ε.Ρ.Μ.Ε.) 
έχει ως σκοπό: 

(ί) Την κάλυψη σε προπτυχιακό και μεταπτυχιακό 
επίπεδο των διδακτικών και ερευνητικών αναγκών του 
Τμήματος Οργάνωσης και Διοίκησης Επιχειρήσεων 
καθώς και των άλλων τμημάτων του Πανεπιστημίου 
Μακεδονίας σε θέματα που εμπίπτουν στα αντικείμενα 
δραστηριότητάς του όπως αυτά προσδιορίζονται στο 
άρθρο 1 του παρόντος. 

(ίί)Την προώθηση της διαχείρισης επιχειρηματικού κιν¬ 
δύνου, της κατανόησης της σημασίας του στις ελληνικές 
επιχειρήσεις και οργανισμούς με σκοπό την ενίσχυση της 
εξωστρέφειας και της βιώσιμης ανάπτυξής τους. 

(ίίί) Την ανάπτυξη ερευνητικών δραστηριοτήτων και 
τη διεξαγωγή συναφών μελετών στα επιστημονικά αντι¬ 
κείμενα δραστηριότητας του εργαστηρίου και στη δη¬ 
μιουργία ειδικών τραπεζών δεδομένων στο γνωστικό 
αντικείμενο της διαχείρισης επιχειρηματικού κινδύνου. 

(ίν)Τη διοργάνωση επιστημονικών ημερίδων, διαλέξε¬ 
ων, σεμιναρίων, συμποσίων, συνεδρίων και άλλων επιστη¬ 
μονικών εκδηλώσεων, καθώς και την πραγματοποίηση 
δημοσιεύσεων και εκδόσεων και την πρόσκληση Ελλήνων 
και ξένων διεθνώς αναγνωρισμένων επιστημόνων. 

(ν)Την κάθε μορφής συνεργασία με άλλα ακαδημαϊκά 
ιδρύματα, ινστιτούτα και ερευνητικά κέντρα της ημεδα¬ 
πής και της αλλοδαπής, τα οποία έχουν συναφές αντι¬ 
κείμενο και οι επιστημονικοί τους στόχοι, συμπίπτουν, 
συμβαδίζουν και αλληλοσυμπληρώνονται με εκείνους 
του εργαστηρίου. 

(νί)Τη συνεργασία με φορείς του δημόσιου τομέα, ορ¬ 
γανισμούς τοπικής αυτοδιοίκησης, επιστημονικούς και 
κοινωνικούς φορείς, επιχειρηματικούς φορείς, καθώς 
και διεθνείς οργανισμούς ή οργανώσεις στο εν λόγω επι¬ 
στημονικό πεδίο ώστε να συμβάλλουν στην υποβολή 
προτάσεων για τη μελέτη και ανάπτυξη εναλλακτικών 
μεθόδων αντιμετώπισης προβλημάτων που ανήκουν 
στα ερευνητικά ενδιαφέροντα του εργαστηρίου. 

(νίί) Την παροχή υπηρεσιών σε ιδιώτες καθώς και σε 
κάθε μορφής οργανισμούς και φορείς, σύμφωνα με όσα 
προβλέπονται στο π.δ. 159/1984 (Α' 53), με σκοπό την 
προαγωγή της εξωστρέφειας και της ανταγωνιστικότη¬ 
τας των Ελληνικών επιχειρήσεων. 

Άρθρο 3 
Προσωπικό 

Το Εργαστήριο Διαχείρισης Κινδύνου στελεχώνεται 
από διδακτικό, ερευνητικό και λοιπό προσωπικό που 
υπηρετεί στοΤμήμα Οργάνωσης και Διοίκησης Επιχειρή¬ 
σεων του Πανεπιστημίου Μακεδονίας και γενικότερα σε 
Τμήματα του Πανεπιστημίου Μακεδονίας. Το διδακτικό 
και ερευνητικό προσωπικό αποτελείται από μέλη του 
Διδακτικού Ερευνητικού Προσωπικού (Δ.Ε.Π.), που η 
επιστημονική τους ενασχόληση εμπίπτει στα διδακτικά, 
ερευνητικά και επιστημονικά ενδιαφέροντα του οικείου 
εργαστηρίου. Το προσωπικό αυτό συμπληρώνεται από 
μέλη του ΕιδικούΤεχνικού Εργαστηριακού Προσωπικού 
(Ε.Τ.Ε.Π.) καθώς και από μέλη του λοιπού επιστημονικού 
προσωπικού και του διοικητικού προσωπικού που το¬ 
ποθετούνται στο εργαστήριο σύμφωνα με τις κείμενες 
διατάξεις. 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Οργάνωσης και Διοίκησης Επιχειρήσεων του Πανεπι¬ 
στημίου Μακεδονίας και ορίζεται με τη διαδικασία του 
άρθρου 29 του ν. 4485/2017 (ΑΊ14). 

2. Ο διευθυντής του εργαστηρίου έχει ως αρμοδιό¬ 
τητες: τον συντονισμό του διδακτικού (προπτυχιακού - 
μεταπτυχιακού) και ερευνητικού έργου του εργαστη¬ 
ρίου, την υποβολή στη Συνέλευση του Τμήματος του 
ετήσιου προγράμματος λειτουργίας του εργαστηρίου 
και τη μέριμνα για την τήρησή του, τη μέριμνα για τη 
στελέχωση, την οικονομική διαχείριση και την κατα¬ 
νομή των χώρων του εργαστηρίου, την εισήγηση στη 
Συνέλευση του Τμήματος για τον ορισμό των υπευθύ¬ 
νων για τα αναλώσιμα υλικά και τον κινητό εξοπλισμό, 
την υποβολή στη Συνέλευση του Τμήματος του ετήσι¬ 
ου απολογισμού των δραστηριοτήτων, καθώς και την 
υπογραφή κάθε εγγράφου που σχετίζεται με το εργα¬ 
στήριο. 

Άρθρο 5 

Εγκατάσταση - Λειτουργία 

1 .Το εργαστήριο εγκαθίσταται σε χώρο που παραχω- 
ρείται από το Πανεπιστήμιο σε αυτό για τη διεξαγωγή 
του έργου του, και ειδικότερα για την εγκατάσταση των 
οργάνων και του λοιπού εξοπλισμού που είναι αναγκαίος 
για τη διενέργεια των εργαστηριακών ασκήσεων και των 
ερευνητικών προγραμμάτων.Το εργαστήριο λειτουργεί 
κατά τις εργάσιμες ημέρες και ώρες, σύμφωνα με τον 
εσωτερικό κανονισμό λειτουργίας του Πανεπιστημίου 
Μακεδονίας. Στο χώρο εγκατάστασης τοποθετείται πι¬ 
νακίδα με τον τίτλο του εργαστηρίου. 

2.0 διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ' αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους, καθώς και για την προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση του εξοπλισμού του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευ¬ 
ση και εξουσιοδότηση από τον διευθυντή αυτού. Κινητά 
όργανα και σκεύη, τα οποία παραδίδονται για τη διεξα¬ 
γωγή εργασιών, επιστρέφονται, μετά τη χρησιμοποίηση 
τους, στην κατάσταση που είχαν παραδοθεί. 

5. Ο διευθυντής μπορεί να αναθέτει σε μέλος Ειδικού 
Τεχνικού Εργαστηριακού Προσωπικού (ΕΤΕΠ) την υπο¬ 
στήριξη του εργαστηρίου. 

6. Στην περίπτωση που είναι δυνατή, κατά τις ισχύου- 
σες διατάξεις, η πρόσληψη επιστημόνων στους τομείς 
των διδακτικών και ερευνητικών δραστηριοτήτων του 


Τμήματος, η πρόσληψη διενεργείται κατόπιν εισηγήσεως 
του διευθυντή στα αρμόδια όργανα του Τμήματος. 

Άρθρο 6 

Έσοδα - Πόροι του Εργαστηρίου 
Η λειτουργία του εργαστηρίου θα γίνεται από ιδίους 
πόρους οι οποίοι θα προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων. 

β.Τη διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3, 
παρ. 3, του π.δ. 159/1984 (Α' 53). 

δ. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και Νομικά ή Φυσικά Πρόσωπα. 

ε.Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Μακεδονίας για τους 
σκοπούς του εργαστηρίου, και 
στ. Συνέδρια και εκπαιδευτικά σεμινάρια, 
ζ. Από κάθε άλλη νόμιμη πηγή. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακόλουθα 
βιβλία και στοιχεία: Βιβλίο περιουσιακών στοιχείων, Φάκε¬ 
λος οικονομικών στοιχείων κάθε έτους, Κατάλογος επιστη¬ 
μονικών βιβλίων, περιοδικών και οργάνων, Αρχείο ερευ¬ 
νητικών προγραμμάτων, Βιβλίο μεταβολών προσωπικού, 
Πρωτόκολλο εισερχόμενων και εξερχόμενων εγγράφων. 

Με απόφαση του διευθυντή μπορεί να τηρείται και 
κάθε άλλο βιβλίο ή στοιχείο που προβλέπεται από ειδι¬ 
κές διατάξεις ή κρίνεται απαραίτητο. 

Άρθρο 8 

Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Σεπτεμβρίου 2017 

Ο Πρύτανης 

ΑΧΙΛΛΕΑΣ ΖΑΠΡΑΝΗΣ 


Αριθμ. 5079/Φ120 (4) 

Έγκριση παράτασης λειτουργίας προγράμματος 
Μεταπτυχιακών Σπουδών (Π.Μ.Σ.) του Τμήματος 
Λογιστικής και Χρηματοοικονομικής του ΤΕΙ Κρή¬ 
της με τίτλο «Λογιστική και Ελεγκτική». 

Ο ΠΡΥΤΑΝΗΣ 

ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ 
ΙΔΡΥΜΑΤΟΣ ΚΡΗΤΗΣ 

Αφού έλαβε υπόψη: 

1. Τις διατάξεις του άρθρου της περ. Α' της παρ. 11, 

άρθρο 80, του ν. 4009/2011 (ΦΕΚ Α' 195), όπως τροπο¬ 
ποιήθηκε και ισχύει. 

2. Τις διατάξεις του άρθρου 6 του ν. 3685/2008 
(ΦΕΚ ΑΊ48), «Θεσμικό πλαίσιο για τις μεταπτυχιακές 
σπουδές», όπως τροποποιήθηκε και ισχύει. 

3. Τις διατάξεις της παρ. 4, άρθρο 7, του ν. 4142/2013, 
και τις διατάξειςτου π.δ. 104/2013 (Φ.Ε.Κ. 137/5-6-2013) 
«Μετονομασία Τμη μάτων - Συγχώνευση Τμη μάτων - Κα¬ 
τάργηση Παραρτημάτων και Τμημάτων - Ίδρυση Σχο¬ 
λής - Ίδρυση Τμήματος - Συγκρότηση Σχολών του Τ.Ε.Ι. 
Κρήτης». 

4. Τις διατάξεις του ν. 3374/2005 (Φ.Ε.Κ. 189/02.08.2005 
τ.Α') «Διασφάλιση της ποιότητας στην ανώτατη εκπαί¬ 
δευση - Σύστημα μεταφοράς και συσσώρευσης πι¬ 
στωτικών μονάδων - Παράρτημα Διπλώματος», όπως 
ισχύει. 

5. Την υπ'αριθμ. Φ5/89656/Β3/13.08.2007 (Φ.Ε.Κ. 1466/ 
13.08.2007 τ.Β') υπουργική απόφαση «Εφαρμογή του 
Συστήματος Μεταφοράς και Συσσώρευσης Πιστωτικών 
Μονάδων». 

6. Τις διατάξεις του άρθρου 98 του ν. 4310/2014 
(Φ.Ε.Κ. 258/08.12.2014 τ.Α') «Έρευνα, Τεχνολογική Ανά¬ 
πτυξη και Καινοτομία και άλλες διατάξεις». 

7. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98/τ.Α'). 

8. Το γεγονός ότι το Τμήμα Λογιστικής και Χρηματο¬ 
οικονομικής του Τ.Ε.Ι. Κρήτης απέστειλε τις εκθέσεις του 
Π.Π.Σ. του Τμήματος και του Π.Μ.Σ. «Λογιστική και Ελε¬ 
γκτική» στην ΑΔΙΠ, με αριθμό πρωτοκόλλου παραλαβής 
από την ΑΔΙΠ 1249/03-08-2015. 

9. Την υπουργική απόφαση 90666/Ε5 Έγκρισης του 
ΠΜΣ στη Λογιστική και Ελεγκτική (ΦΕΚ 1919/Β/8-9-2009 
και ΦΕΚ 2222/Β/2-10-2009) όπως τροποποιήθηκε και 
ισχύει (ΦΕΚ 2617/Β/4-12-2015). 

10. Τις διατάξεις του εδαφίου α και β, παρ. 2, άρθρο 
85, του ν. 4485/2017 με θέμα «Τελικές και μεταβατικές 
διατάξεις Κεφαλαίου ΣΤ'». 

11. Την με αριθμ. 162/Θ1/10-08-2017 απόφαση της 
Συγκλήτου του Τεχνολογικού Εκπαιδευτικού Ιδρύματος 
(Τ.Ε.Ι.) Κρήτης (ΦΕΚ401/τ.Υ.Ο.Δ.Δ/21-8-2017) «Παράταση 
θητείας Οργάνων Διοίκησης - Ορισμός Πρύτανη τουΤε- 
χνολογικού Εκπαιδευτικού Ιδρύματος Κρήτης». 

12. Την με αριθμ. πρωτ. 4541/Φ20/08-09-2017 από¬ 
φαση του Πρύτανη του ΤΕΙ Κρήτης με θέμα «Ορισμός 
Αντιπρύτανη», σε αντικατάσταση του Καθηγητή Κων¬ 
σταντίνου Σαββάκη λόγω συνταξιοδότησης. 

13. Την με αριθμ. πρωτ. 4545/Φ20/08-09-2017 από¬ 
φαση του Πρύτανη του ΤΕΙ Κρήτης με θέμα «Τροποποί¬ 
ηση συγκρότησης της Συνέλευσης - / Συγκλήτου του 
ΤΕΙ Κρήτης». 

14. Την απόφαση της Γενικής Συνέλευσης Ειδικής Σύν¬ 
θεσης του Τμήματος Λογιστικής και Χρηματοοικονομι¬ 
κής της Σχολής Διοίκησης και Οικονομίας του Τεχνολο¬ 
γικού Εκπαιδευτικού Ιδρύματος Κρήτης στη συνεδρίαση 
με αρ. πράξης 30/5-5-2017 και θέμα «Παράταση λειτουρ¬ 
γίας του ΠΜΣ Λογιστική και Ελεγκτική για το ακαδημαϊκό 
έτος 2017-2018». 


15. Την απόφαση της Συγκλήτου του ΤΕΙ Κρήτης στη 
συνεδρίαση με αρ. πράξης 168/Θ7 Ε.Η.Δ./28-09-2017, 
και θέμα «Παράταση λειτουργίας του Π.Μ.Σ. για το ακα¬ 
δημαϊκό έτος 2017-2018». 

16. Το γεγονός ότι δεν έχει εκδοθεί ακόμα ο Οργανι¬ 
σμός του Ιδρύματος. 

17. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Γενικές Διατάξεις 

ΤοΤμήμα Λογιστικής και Χρηματοοικονομικής, Σ.Δ.Ο., 
του Τ.Ε.Ι. Κρήτης, οργανώνει και λειτουργεί από το ακα¬ 
δημαϊκό έτος 2009-2010 Πρόγραμμα Μεταπτυχιακών 
Σπουδών με αντικείμενο και τίτλο «Λογιστική και Ελε¬ 
γκτική», το οποίο διέπεται από την κείμενη νομοθεσία 
και τις διατάξεις της απόφασης αυτής. 

Άρθρο 2 

Αντικείμενο - Σκοπός 

Σκοπός του Π.Μ.Σ. στη «Λογιστική και Ελεγκτική» του 
Τμήματος Λογιστικής και Χρηματοοικονομικής, Τ.Ε.Ι. 
Κρήτης, είναι η προαγωγή της επιστημονικής γνώσης 
και της προώθησης της έρευνας σε θέματα συναφή της 
«Λογιστικής και Ελεγκτικής». Ειδικότερα, το Π.Μ.Σ. απο¬ 
βλέπει στην προετοιμασία φοιτητών για την υψηλού 
επιπέδου στελέχωση οικονομικών διευθύνσεων του ιδι¬ 
ωτικού ή δημοσίου τομέα στην Ελλάδα ή το εξωτερικό, 
παράλληλα με την κατάρτιση ειδικευμένων επιστημό¬ 
νων που θα βοηθήσουν τη διαδικασία προσαρμογής της 
ελληνικής οικονομίας στις νέες συνθήκες του διεθνούς 
ανταγωνισμού προς όφελος των Ελλήνων πολιτών. 

Επιπλέον, οι κάτοχοι του τίτλου Π.Μ.Σ. στη «Λογιστική 
και Ελεγκτική» θα διαθέτουν και την επάρκεια επιτυχίας 
στις εξετάσεις που προβλέπονται από το Προεδρικό δι¬ 
άταγμα 226/14-7-1992, όπως αυτό ισχύει (ν. 3693/2008 
ΦΕΚ 174/Α725-8-2008), για τον ελεγκτικολογιστικό θεσμό 
στην Ελλάδα ως μέλους της ΕΕ, καθώς και την επάρκεια 
για οποιαδήποτε άλλη συμμετοχή τους σε διεθνείς επαγ¬ 
γελματικές εξετάσεις συναφείς του αντικειμένου του Π.Μ.Σ 
(πχ. Λογιστών, ή Εσωτερικών ή Εξωτερικών Ελεγκτών κ.ά). 

Οι απόφοιτοι του Π.Μ.Σ. στη «Λογιστική και Ελεγκτική» 
τουΤμήματος Λογιστικής και Χρηματοοικονομικής,Τ.Ε.Ι. 
Κρήτης, θα δύνανται: 

1. Να καλύψουν ανάγκες υψηλού επιπέδου Οικονο¬ 
μικών Διευθύνσεων οποιοσδήποτε επιχειρήσεως ή ορ¬ 
γανισμού, δημοσίου ή ιδιωτικού τομέα, στην Ελλάδα ή 
στο εξωτερικό. 

2. Να καλύψουν ανάγκες υψηλού επιπέδου Λογιστικού 
ή Ελεγκτικού χαρακτήρα, στην Ελλάδα και στο εξωτε¬ 
ρικό, σε επιχειρήσεις ή οργανισμούς, του δημόσιου ή 
ιδιωτικού τομέα και ανεξαρτήτως κλάδου παραγωγής. 

3. Να καλύψουν θέσεις έρευνας σε θέματα συναφή με 
τη Λογιστική και Ελεγκτική. 

4. Να διδάξουν, σε διάφορες βαθμίδες της εκπαίδευ¬ 
σης, θέματα που σχετίζονται με τα γνωστικά αντικείμενα 
της Λογιστικής και Ελεγκτικής. 

Άρθρο 3 

Μεταπτυχιακός τίτλος 

Το Π.Μ.Σ.τουΤμήματοςΛογιστικής και Χρηματοοικο¬ 
νομικής της Σχολής Διοίκησης και Οικονομίας του Τ.Ε.Ι. 
Κρήτης, απονέμει Μεταπτυχιακό Δίπλωμα Ειδίκευσης 
(Μ.Δ.Ε.) στη «Λογιστική και Ελεγκτική». 

Άρθρο 4 

Κατηγορίες Πτυχιούχων που γίνονται δεκτοί 

στο Π.Μ.Σ. 

Στο Πρόγραμμα Μεταπτυχιακών Σπουδών για το 
Μεταπτυχιακό Δίπλωμα Ειδίκευσης στη «Λογιστική και 
Ελεγκτική», θα γίνονται δεκτοί πτυχιούχοι Α.Ε.Ι. (Πανε¬ 
πιστημίων ή Τ.Ε.Ι), της ημεδαπής ή ομοταγών αναγνω¬ 
ρισμένων Ιδρυμάτων της αλλοδαπής. Στην περίπτωση 
επιλογής πτυχιούχων από μη-οικονομικές σχολές, αυτοί 
είναι υποχρεωμένοι να παρακολουθούν εντατικά προ¬ 
παρασκευαστικά μαθήματα ειδικότητας. 

Άρθρο 5 

Χρονική διάρκεια 

Το ΠΜΣ στη «Λογιστική και Ελεγκτική» είναι πλήρους 
παρακολούθησης. Η χρονική διάρκεια σπουδών για την 
απονομή του Μ.Δ.Ε. είναι δύο (2) ακαδημαϊκά έτη (κύκλος 
σπουδών) και κατανέμεται σε τέσσερα (4) εξάμηνα. Τα 
πρώτα δύο εξάμηνα (Α' και Β') αφιερώνονται στην παρα¬ 
κολούθηση πέντε (5) μαθημάτων ανά εξάμηνο, το τρίτο 
(Γ’) εξάμηνο διατίθεται για την παρακολούθηση τεσσά¬ 
ρων (4) μαθημάτων, ενώ το τέταρτο (Δ) για τη συγγραφή 
της διπλωματικής εργασίας, στην οποία δίδεται ιδιαίτερη 
βαρύτητα (πιστωτικές μονάδες ενός εξαμήνου). 

Άρθρο 6 

Πρόγραμμα Μαθημάτων 

Τα μαθήματα του Π.Μ.Σ. είναι εξαμηνιαία και περιλαμ¬ 
βάνουν α) διδακτική απασχόληση, δηλ. θεωρία και ασκή¬ 
σεις πράξης, β) ερευνητική απασχόληση, δηλ. εργασίες, 
με μελέτη και ανάπτυξη - παρουσίαση επιστημονικών 
άρθρων δημοσιευμένων σε έγκυρα διεθνή επιστημονικά 
περιοδικά ή πρακτικά διεθνών επιστημονικών συνεδρί¬ 
ων ή συλλογικών επιστημονικών τόμων, με σύστημα 
κριτών - όΐίηά ρθθγ Γθνίονν ριτ>ςθ55- ή εξειδικευμένα 
επαγγελματικά περιοδικά και γ) πρακτική άσκηση, δηλ. 
εργαστηριακές ασκήσεις. 

Κάθε ένα από τα δύο πρώτα εξάμηνα (Α', Β') περι¬ 
λαμβάνει πέντε (5) εξαμηνιαία μαθήματα. Το τρίτο (Γ) 
εξάμηνο περιλαμβάνει τέσσερα (4) μαθήματα, ενώ το 
τέταρτο (Δ') εξάμηνο αφιερώνεται στην υποχρεωτική 
εκπόνηση μεταπτυχιακής διπλωματικής εργασίας από 
κάθε φοιτητή ατομικά. 


Γλώσσα διδασκαλίας ορίζεται η Ελληνική ή η Αγγλική. 
Τα μαθήματα του Μ.Δ.Ε. στη «Λογιστική και Ελεγκτική» 
παρουσιάζονται στον ακόλουθο πίνακα. 


Α/Α 

ΤΙΤΛΟΣ 

ΜΑΘΗΜΑΤΟΣ 

Εξάμ. 

Πιστωτικές 

Μονάδες 

1 

Λογιστική 1 

Α 

6,0 

2 

Δίκαιο για Λογιστές 
και Ελεγκτές 

Α 

6,0 


3 

Στατιστικές και 
Οικονομετρικές Μέθοδοι 

Α 

6,0 

4 

Χρηματοοικονομική 
Ανάλυση 1 

Α 

6,0 

5 

Διοικητική Οικονομική 

Α 

6,0 

6 

Λογιστική II 

Β 

6,0 

7 

Ελεγκτική 1 

Β 

6,0 

8 

Λογιστικά Πρότυπα 

Β 

6,0 

9 

Χρηματοοικονομική 
Ανάλυση II 

Β 

6,0 

10 

Μακροοικονομική 
και Διεθνής 
Χρηματοοικονομική 
Διοίκηση 

Β 

6,0 

11 

Ειδικά Θέματα Λογιστικής 

Γ 

7,5 

12 

Ελεγκτική II 

Γ 

7,5 

13 

Φορολογικά Θέματα 

Γ 

7,5 

14 

Εφαρμογές 
Πληροφορικής 
στη Λογιστική 
και Ελεγκτική 

Γ 

7,5 


Διπλωματική Εργασία 

Δ 

30 


1. Το πλήρες και αναλυτικό πρόγραμμα σπουδών 
καθορίζεται στην αρχή κάθε κύκλου σπουδών από τη 
Γενική Συνέλευση Ειδικής Σύνθεσης (Γ.Σ.Ε.Σ.) μετά από 
εισήγηση της Συντονιστικής Επιτροπής του Π.Μ.Σ. Ως 
κύκλος σπουδών νοείται η οριζόμενη στο άρθρο 5 συ¬ 
νολική διάρκεια φοίτησης για την απόκτηση του Μ.Δ.Ε. 

2. Η διάρκεια των μαθημάτων αποφασίζεται στην 
αρχή κάθε ακαδημαϊκού έτους από τη Γενική Συνέλευ¬ 
ση Ειδικής Σύνθεσης (Γ.Σ.Ε.Σ.) μετά από εισήγηση της 
Συντονιστικής Επιτροπής του Π.Μ.Σ., και δεν μπορεί να 
είναι μικρότερη των τριάντα (30) διδακτικών ωρών ανά 
εξαμηνιαίο μάθημα, όπου το εξάμηνο δεν μπορεί να 
είναι μικρότερο των δεκατριών (13) εβδομάδων. Η Με¬ 
ταπτυχιακή Διπλωματική Εργασία διαρκεί ένα εξάμηνο, 
το τελευταίο. 

3. Για την απονομή του Μ.Δ.Ε. απαιτείται η επιτυχής συ¬ 
μπλήρωση εκατόν είκοσι (120) πιστωτικών μονάδων του 
Ευρωπαϊκού Συστήματος Μεταφοράς και Συσσώρευσης 
Πιστωτικών Μονάδων (Ε(ΙΤ5) μέσω της υποχρεωτικής 
παρακολούθησης και εξέτασης του φοιτητή στο σύνολο 
των ερευνητικών και εκπαιδευτικών δραστηριοτήτων 
του προγράμματος, κατά τα ειδικότερα οριζόμενα στον 
κανονισμό του Π.Μ.Σ. 

Άρθρο 7 

Αριθμός εισακτέων 

Ο αριθμός εισακτέων ορίζεται κατ' ανώτατο όριο - σε 
εξήντα (60) ανά ακαδημαϊκό έτος. Επιπλέον του αριθμού 
εισακτέων γίνονται δεκτοί και ειδικοί υπότροφοι βάσει 
της κείμενης νομοθεσίας. 

Άρθρο 8 

Προσωπικό 

Στο Π.Μ.Σ. μπορεί να διδάσκουν κατά προτεραιότητα, 
μετά από απόφαση της ΓΣΕΣ: 

(ί) Μέλη Ε.Π. (Ερευνητικό ΠροσωπικόΤ.Ε.Ι.) τουΤμήμα- 
τος Λογιστικής και Χρηματοοικονομικής, ή άλλων Τμη¬ 
μάτων του Τ.Ε.Ι. Κρήτης ή άλλου Τ.Ε.Ι, αποχωρήσαντες 
λόγω ορίου ηλικίας διδάσκοντες Τ.Ε.Ι, Καθηγητές, Επι¬ 
σκέπτες Καθηγητές, Ειδικοί Επιστήμονες ή Συμβασιούχοι 
ή Ωρομίσθιοι Επιστημονικοί Συνεργάτες, οι οποίοι είναι 
κάτοχοι διδακτορικού διπλώματος. 

(ϋ) Μέλη Δ.Ε.Π. (Διδακτικό Ερευνητικό Προσωπικό) 
Ελληνικών ή Αλλοδαπών Πανεπιστημίων, αποχωρή¬ 
σαντες λόγω ορίου ηλικίας Καθηγητές, Επισκέπτες Κα¬ 
θηγητές, Ειδικοί Επιστήμονες ή διδάσκοντες βάσει του 
π.δ. 407/1980 (ΦΕΚ Α' 112), οι οποίοι είναι κάτοχοι διδα¬ 
κτορικού διπλώματος. Μετά τα Μέλη ΕΠ του Τ.Ε.Ι. Κρήτης, 
προηγούνται τα μέλη ΔΕΠ των συνεργαζόμενων Α.Ε.Ι. 
με το ΠΜΣ Λογιστική και Ελεγκτική, όπως το ΠΜΣ στην 
Ναυτιλία του Τμήματος Ναυτιλιακών Σπουδών του Πα¬ 
νεπιστημίου Πειραιώς, το ΠΜΣ Εφαρμοσμένη Λογιστι¬ 
κή και Ελεγκτική του Τμήματος Λογιστικής και Χρημα¬ 
τοοικονομικής του Πανεπιστημίου Μακεδονίας και το 
ΠΜΣ Λογιστική και Έλεγχος Δημοσίων Οργανισμών και 
Επιχειρήσεων του Τμήματος Οργάνωσης και Διοίκησης 
Επιχειρήσεων του Πανεπιστημίου Πειραιώς. 

(ίϋ) Ερευνητές αναγνωρισμένων Ερευνητικών Ιδρυ¬ 
μάτων της ημεδαπής ή της αλλοδαπής, οι οποίοι είναι 
κάτοχοι διδακτορικού διπλώματος και έχουν επαρκή επι¬ 
στημονική, συγγραφική ή ερευνητική δραστηριότητα, 
(ίν) Επιστήμονες αναγνωρισμένου κύρους, ή Επι¬ 
στημονικοί Συνεργάτες Τ.Ε.Ι, οι οποίοι διαθέτουν εξει- 
δικευμένες γνώσεις ή σχετική εμπειρία στο γνωστικό 
αντικείμενο του Π.Μ.Σ., όπως οι ενδεικτικά προτεινό- 
μενοι από το Εποπτικό Συμβούλιο του Σώματος Ορκω¬ 
τών Ελεγκτών Λογιστών (Σ.Ο.Ε.Λ.) με το Ινστιτούτο του 
οποίου (Ι.Ε.Σ.Ο.Ε.Λ.) συνεργάζεται από ιδρύσεωςτο ΠΜΣ 
Λογιστική και Ελεγκτική, κ.λπ.. 

(ν) Με ειδική απόφαση της Ι.Σ.Ε.Σ μπορεί να ανατίθε¬ 
ται επικουρικό έργο σε Καθηγητές Εφαρμογών ή και σε 
Εργαστηριακούς Συνεργάτες με τα πλήρη έκτου νόμου 
προβλεπόμενα προσόντα. 

Σύμφωνα με την κείμενη νομοθεσία, ορίζονται μέλη 
του προσωπικού ως επιβλέποντες και συνεπιβλέποντες 
των μεταπτυχιακών φοιτητών για το Μ.Δ.Ε. 

Άρθρο 9 

Υλικοτεχνική υποδομή 

Απάτην υπάρχουσα κτιριακή και υλικοτεχνική υποδο¬ 
μή του Τμήματος Λογιστικής και Χρηματοοικονομικής, 
Σ.Δ.Ο., Τ.Ε.Ι Κρήτης, προσφέρονται για την υποστήρι¬ 
ξη του Π.Μ.Σ. στη «Λογιστική και Ελεγκτική», αίθουσες 
διδασκαλίας και εργαστήρια πληροφορικής, έπιπλα 
και σκεύη, μηχανές γραφείου, καθώς και η Βιβλιοθή¬ 
κη (έντυπη και ηλεκτρονική) του Τ.Ε.Ι. Κρήτης. Από τον 
προϋπολογισμό του Π.Μ.Σ. ο οποίος δεν επιβαρύνει εκεί¬ 
νον του Ιδρύματος, συμπληρώνεται ή αναβαθμίζεται η 
υπάρχουσα υλικοτεχνική υποδομή μετά από απόφαση 


των αρμόδιων οργάνων του Ιδρύματος, βάσει σχετικής 
εισήγησης της ΓΣΕΣ του Τμήματος. 

Άρθρο 10 

Διάρκεια λειτουργίας 

Το Π.Μ.Σ. θα λειτουργήσει, με την απόφαση αυτή, από 
το ακαδημαϊκό έτος 2017-2018 μέχρι και το ακαδημαϊκό 
έτος 2017-2018 (31-8-2018), με δυνατότητα παράτασης, 
σύμφωνα με την κείμενη νομοθεσία. 

Άρθρο 11 

Κόστος λειτουργίας 

Το ενδεικτικό ελάχιστο κόστος λειτουργίας του προ¬ 
γράμματος Μ.Δ.Ε. για κάθε κύκλο σπουδών (4 διδακτικά 
εξάμηνα) υπολογίζεται σε περίπου ευρώ (€) 354.000 και 
αναλύεται ως εξής: 


Λειτουργικά έξοδα του προγράμματος, 
αμοιβές - αποζημιώσεις του διδακτικού, 
τεχνικού και διοικητικού προσωπικού για 
εργασία που υπερβαίνει τις κατά νομό 
υποχρεώσεις τους, χορήγηση υποτροφιών 
σε μεταπτυχιακούς φοιτητές, κλπ. 

(Ποσοστό 65% του προϋπολογισμού) 

230.100 

Κάλυψη λειτουργικών εξόδων του 
ιδρύματος που αφορούν στο Π.Μ.Σ. 
(Ποσοστό 25% του προϋπολογισμού) 

88.500 

Κρατήσεις υπέρ του Ειδικού Λογαριασμού 
Κονδυλίων Έρευνας του Τ.Ε.Ι. ΚΡΗΤΗΣ (Πο¬ 
σοστό 10% του προϋπολογισμού) 

35.400 

ΣΥΝΟΛΟ (€) 

354.000 


Τ ο ανωτέρω ενδεικτικό κόστος λειτουργίας για 60 με¬ 
ταπτυχιακούς φοιτητές (ΜΦ) θα καλύπτεται κατά βάση 
από τα δίδακτρα που αυτοί θα καταβάλλουν σε εξαμη¬ 
νιαίες δόσεις (κατά μέσο όρο 1.475 ευρώ/ΜΦ/εξάμηνο). 
Εντούτοις, είναι πιθανό το κόστος λειτουργίας του Π.Μ.Σ. 
να καλύπτεται σε συνδυασμό και από δωρεές, παρο¬ 
χές, κληροδοτήματα, χορηγίες φορέων του δημοσίου 
ή ιδιωτικού τομέα γενικά, νομικών ή φυσικών προσώ¬ 
πων ή πόρους από ερευνητικά προγράμματα, κοινοτικά 
προγράμματα, καθώς και επιχορηγήσεις του κρατικού 
προϋπολογισμού. Η διαχείριση των οικονομικών πό¬ 
ρων του προγράμματος θα γίνεται μέσω του Ειδικού 
Λογαριασμού Κονδυλίων Έρευνας (Ε.Λ.Κ.Ε.) του Τ.Ε.Ι. 
ΚΡΗΤΗΣ. 

Άρθρο 12 

Μεταβατικές διατάξεις 

Οποιοδήποτε άλλο θέμα δεν προβλέπεται από την 
απόφαση αυτή και την ισχύουσα νομοθεσία, ρυθμίζεται 
από τον ετήσια εκδιδόμενο Οδηγό Σπουδών του Π.Μ.Σ. 
«Λογιστική και Ελεγκτική», ο οποίος περιλαμβάνει τον 
Εσωτερικό Κανονισμό Λειτουργίας του, σύμφωνο με 
εκείνον του Ιδρύματος, εγκρίνεται από την Γ.Σ.Ε.Σ του 
ΤμήματοςΛογιστικής και Ελεγκτικής και αναρτάται στην 
ιστοσελίδα του Π.Μ.Σ. (τμήμα εκείνης του Τμήματος). 

Η απόφαση αυτή να δημοσιευθεί στην Εφημερίδα της Κυβερνήσεως. 


Ηράκλειο, 3 Οκτωβρίου 2017 
Ο Πρύτανης 

ΓΙΩΡΓΟΣ ΠΑΠΑΔΟΥΡΑΚΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθβΓηαείθΓ.ΘίΟΘί.αΓ 










